Antallet af kunder, der er påvirket af TDC's nedbrud på mobilnetværket, er steget. Op til 1,85 millioner kunder kan være påvirket. Det oplyser selskabet.

Mads Ring, f. 1971, er nyhedsredaktør på Finans. Han er uddannet på Danmarks Journalisthøjskole og har derudover en bachelor i engelsk og formidling fra Københavns Universitet. Han har tilbragt ni år i DR, hvor han har arbejdet for TV Avisen som reporter og graverjournalist. Han har tidligere også arbejdet med udenrigsstoffet. De seneste år har han haft en lang række redaktørjob både på TV Avisen, og for andre programmer såsom 21Søndag og Bag Borgen. Som de fleste virksomheder, hader Mads minus på bundlinjen, og derfor knokler han med at fræse af på realkreditlånet i villaen i Allerød, hvor han bor med sin kone og 2 piger. Mads er passioneret fodboldfan og kæmper med at være lige så glad for fitness , som han er for god mad.

Alexander Bitsch, f. 1986, er journalist på Finans, hvor han skriver om privatøkonomi og investering. Alexander er uddannet fra Danmarks Medie- og Journalisthøjskole, og i sin praktiktid var han på Jyllands-Posten i halvandet år. Sideløbende med studiet og efterfølgende var han tilknyttet Jyllands-Postens erhvervsredaktion på nettet, det daværende epn.dk. Alexander blev fastansat på Jyllands-Postens erhvervsredaktion i efteråret 2013. I sin fritid har han dyrket en lang række sportsgrene, men højdepunktet er stadig, da han som ganske ung blev nordvestjysk mester i disciplinerne 40-meterløb og længdespring.

Den danske telemastodont TDC er blevet ramt af et større nedbrud på sit mobilnetværk. Fejlen på netværket opstod omkring kl. 8.45, og den påvirker mange af TDC's kunder. Ifølge en pressemddelelse fra TDC selv , er der tale om op 1,85 mio. kunder. Tidligere på dagen forlød det ellers, at der ikke var tale om mere end ca. 450.000 TDC-kunder.

»Vi har stærkt begrænset fremkommelighed på tale på TDC’s mobilnetværk. Det påvirker mange kunder, der vil opleve, at de ikke kan ringe eller modtage opkald,« lød det i en mail fra TDC's kommunikationsafdeling tidligere på dagen.

Svaret kom på mail, da nedbruddet også har ramt nummeret til TDC's presseafdeling.

»Data, sms, m.v. fungerer fortsat, og vi arbejder på højtryk på at løse netværksproblemerne,« lyder det videre fra TDC.

Ifølge TDC's egen side med en oversigt over driftsforstyrrelser, påvirker nedbruddet fire systemer i både Danmark, Norge og Sverige.

»Vi har en meget kritisk fejl afledt af en fejl på vores HSS, der berører en meget stor andel af vores IMS kunder,« lyder den noget kryptiske besked på TDC's egen hjemmeside.

Ifølge Ritzau er pt ingen tidshorisont på udbedring af fejlen, men telegiganten har sat al disponibelt mandskab ind på at få den udbedret.